John Toland

John Toland (Redcastle, Londonderrytik hurbil, 1670eko azaroaren 30a - Putney, Londrestik hurbil, 1722ko martxoaren 11) irlandar filosofoa izan zen.

Biografia 
Gurasoak katolikoak bazituen ere, presbiteriano egin zen. Ikasketak Oxforden egin ondoren (1694-1696), Christianity Not Mysterious (1696, Kristautasuna misteriorik gabe), filosofia deistari buruzko lana, idatzi zuen. Irlandako legebiltzarrak kondenatu zuen obra, eta Toland Ingalaterrara erbesteratu zen. Politikari heldu zion gero, eta whigen ideia liberalak bultzatu zituen. Kristautasunaren aurkako eskuizkribu ugari idatzi zituen, eta eragin handia izan zuen frantses entziklopedisten artean. Haren lanetako batzuk: Life of Milton (1698, Miltonen bizitza); Amyntor, or a Defence of Milton´s Life (1699, Amyntor edo Miltonen bizitzaren defentsa); Origines Judaicae (1709, Juduen jatorria); Nazarenus (1718, Nazaretarra); Tetradymus (1720); eta Pantheisticon (1720, Panteismoa).

Erreferentziak

Kanpo estekak 

Irlandako anglikanoak
Aro Berriko filosofoak
Argien Garaiko filosofoak
Librepentsamendua
Panteismoa
Irlandako filosofoak
Donegal konderriko jendea
Filosofo razionalistak
XVII. mendeko filosofoak
XVIII. mendeko filosofoak